Die wêreld in foto’s – 16 Mei 2018 | Maroela Media
Indiese vroue kyk toe terwyl reddingswerkers hulp verleen nadat ŉ brug oor ŉ snelweg wat in Varanasi, Indië, in aanbou was, Woensdag ineengestort het. Owerhede het bevestig dat talle mense dood is toe ŉ groot betonblok op die besige pad neergestort het. (Foto: Rajesh Kumar Singh, AP)
Kardinaal George Pell verlaat ŉ hofsaal in Melbourne, Australië. ’n Werknemer van die Australiese staatshof is Woensdag afgedank nadat hy deur middel van ŉ rekenaarstelsel vertroulike inligting oor Pell se hofsaak bekom het. (Foto: Joe Castro, AP)
Betogers verbrand Israelse en Amerikaanse vlae tydens ŉ betoging in die voormalige Amerikaanse ambassade in Tehran, Iran, uit woede oor die dood van bykans 60 Palestyne in Gaza. Staatsmedia het berig dat pres. Hassan Rouhani van Iran die dood van die Palestyne deur Israeliese magte veroordeel het deur te sê “Palestyne veg vir hul vaderland”. (Foto: Ebrahim Noroozi)
Wa Lone, ŉ Reuters-joernalis, hou sy duime omhoog terwyl hy met joernaliste buite die hof in Yangon, Mianmar, gesels. (Foto: Thein Zaw, AP)
Pensioenarisse skud Woensdag aan die luike van die hoofingang van die arbeidsministerie tydens ŉ betoging in die hart van Athene. Dit volg nadat die regering herhaaldelik aan pensioene gesny het as deel van dié land se drie internasionale finansiële reddingsboeie. Nog besnoeiings word vir 2019 beplan. (Foto: Petros Giannakouris, AP)
Hier is prins Harry en Meghan Markle se gevolg